**HÁZIREND**

1. **Nyitva tartás // regisztráció:**
* Nyitvatartási idő: hétfő – péntek 06:00 – 21:00, szombat, vasárnap 07:00 – 20:00
* A sportszolgáltatásokat igénybe vevő Vendégekről az üzemeltető a Magyar Tenisz Szövetség a HELLA pályafoglalási rendszeren keresztül adatnyilvántartást vezet. A szükséges adatok szolgáltatását megtagadó Vendéggel szemben az üzemeltető jogosult megtagadni az érintett szolgáltatásokat.
* A szolgáltatások csak regisztráció után, érvényes foglalással vehetők igénybe. A pályadíjak, az idősávok, és az egyéb szolgáltatások díjszabásai a mindenkor aktuális árlista szerint alakulnak.
* A szolgáltatások csak rendezett anyagi feltételekkel vehetők igénybe. Fizetés az online foglalási rendszeren keresztül (SimplePay), illetve utalással lehetséges.
1. **Pályafoglalás // foglalás lemondása // foglalás módosítása**
* Pályát foglalni és lemondani csak a HELLA rendszeren keresztül lehetséges. A felület elérhetősége: [palyafoglalas.huntennis.hu](https://palyafoglalas.huntennis.hu/Customer/User)
* Pályabérlési lehetőségek:
	+ Szezonbérlet: fix időpont és pálya foglalására jogosít a teljes szezonra. A játék megkezdése előtt 24 órával az időpont módosítható, illetve lemondható. **A bérlet és a pótlások csak az adott szezonra érvényesek**.
	+ Kreditfeltöltés: meghatározott összeg feltöltése bónusz jóváírásra jogosít. A szabad időpontokat lehet lefoglalni alkalmi áron, maximum 7 napra előre. A játék megkezdése előtt 24 órával az időpont módosítható, illetve lemondható. A rendelkezésre álló kreditek felhasználási ideje az adott szezon utolsó napja.
	+ Alkalmi foglalás: A szabad időpontok és pályák foglalhatók ilyen módon, maximum 7 napra előre. A játék megkezdése előtt 24 órával az időpont módosítható, illetve lemondható. A játék egész órakor kezdődik, és óra 55 percig tart. A maradék öt percben kérjük, a pályát lehúzni szíveskedjenek!

**3. Játékidő:**

* A játék egész órakor kezdődik és óra 55 percig tart. A maradék öt percben kérjük, a pályát lehúzni szíveskedjenek.!
* A kemény borítású pályákon is egész órakor kezdődik a játék és óra 55 percig tart. A fennmaradó időben kérjük, hagyják el a pályákat.
* A lefoglalt időpont előtt a teniszpályán tartózkodni nem lehet. A pályákra bemenni legkorábban az óra megkezdése előtt 5 perccel lehet.
* A salakpályákat csak salakpályára alkalmas teniszcipőben, a kemény pályákat kemény pályára alkalmas cipőben lehet igénybe venni. Tilos a stoplis cipő, fekete talpú cipő, futócipő, szabadidős cipő, utcai cipő használata!

**4. Egyéb:**

* A bérlők tudomásul veszik, hogy a Magyar Tenisz Szövetség versenyzői, edzői az Edzésközpont hivatalos rendezvényein a pályák foglalásában előnyben részesülnek, ebben az esetben az Edzésközpont az elmarad órák pótlását szabad időpontok esetén biztosítja.
* Eső esetén a pályák játékra való alkalmasságát az üzemeltető dönti el.
* A teniszpályákat és a kiszolgáló létesítményeket mindenki saját felelősségére használhatja.
* 12 éven aluli személy a pályákon egyedül nem tartózkodhat.
* A pályákon és az épületben fedetlen felsőtesttel tartózkodni tilos.
* A szolgáltatásokat minden vendég saját felelősségére és kockázatára veszi igénybe
* Az Edzésközpont egész területén a dohányzás tilos.
* Az öltözőben, és az Edzésközpont területén hagyott értéktárgyakért felelősséget nem vállalunk.
* A szolgáltatások igénybevételével minden vendégünk automatikusan tudomásul veszi és elfogadja házirendünket.
* A házirend megsértése a szerződés megszűnését és az Edzésközpontból való kizárást vonhatja maga után.
* A házirend nem ismerete nem mentesít a felelősség alól.